Source: https://www.jogiforum.hu/hirek/31394
Timestamp: 2019-12-12 06:53:04
Document Index: 6626329

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

Bíróság állampolgárközelben - Törvénykezési helyek jönnek létre a járásbíróságokon - A törvényjavaslatról | hírek | Jogi Fórum ﻿
A közlemény szerint a bíróságok feladatainak hatékonyabb ellátását segíti elő a törvénykezési hely létrehozása, amely egy új, a járásbíróság székhelyétől különböző településen működő szervezeti egység.
Hozzátették: a törvénykezési hely biztosítja, hogy a járásbíróságok hatékonyan és időszerűen, a lehető legközelebb működjenek az állampolgárokhoz.
Kifejtették: a törvénykezési hely a járásbíróság szervezeti egysége lenne, amely alapvetően - a törvényben meghatározott egyes kivételekkel - a bíróság csoportjára vonatkozó szabályok szerint működik.
A törvénykezési hely létrehozásával a járásbíróság illetékességi területe nem változik, az ügyek elosztását a járásbírósági székhely és a törvénykezési hely között az ügyelosztási rend tartalmazza - írták.
A jövőben arról, hogy ezt az új szervezeti egységet mely járásbíróság esetében indokolt létrehozni, egyedileg szükséges döntést hozni, és ezt - hasonlóan a bíróságok elnevezéséhez és illetékességi területéhez - törvényben kell rögzíteni - közölte a szaktárca.